ຫົວໜ້າປະຕິບັດງານ ກຸ່ມ al-Qaida ​​ຖືກ​ສັງຫານ ​ໃນການ​ໂຈມ​ຕີ​ ຂອງສະຫະລັດ
ທ້າວ al-Fadhi ເຈົ້າໜ້າອະວຸໂສ ຝ່າຍອຳນວຍຄວາມສະດວກ ​ຂອງ al-Qaida ຖືກສັງຫານ ໃນການໂຈມຕີ ຂອງສະຫະລັດ.
ທຳນຽບຫ້າແຈກ່າວວ່າ ຫົວໜ້າປະຕິບັດງານມາເປັນເວລາດົນ ນານຂອງກຸ່ມ al-Qaida ໄດ້ຖືກສັງຫານໃນການໂຈມຕີຂອງ ສະຫະລັດໃນຕົ້ນເດືອນກໍລະກົດນີ້ໃນຂະນະທີ່ຜູ້ກ່ຽວເດີນທາງ ໃກ້ກັບເມືອງ Sarmada ໃນ Syria ທ້າວ Muhsin al-Fadhli ໄດ້ເດີນທາງດ້ວຍລົດ ເວລາລາວ ຖືກໂຈມຕີໃນວັນທີ 8 ເດືອນກໍລະກົດຜ່ານມານີ້ ຮ້ອຍເອກ ທະຫານເຮືອ Jeff Davis ໂຄສົກທຳນຽບຫ້າແຈ ກ່າວຢູ່ໃນຖະແຫຼງການວ່າ “ທ້າວ Al-Fadhli ເປັນຫົວໜ້າຕາ ໜ່າງປະຕິບັດງານຂອງ al-Qaida ທີ່ຮ້ອງວ່າ ກຸ່ມ Khorasan ທີ່ວາງແຜນໂຈມຕີຢູ່ນອກປະເທດ ຕ້ານສະຫະລັດ ແລະບັນດາພັນທະມິດຂອງພວກເຮົາ ” ຮ້ອຍເອກ David ກ່າວເພີ້ມເຕີມວ່າ ທ້າວ al-Fadhi “ເປັນເຈົ້າໜ້າອະວຸໂສ ຝ່າຍອຳ ນວຍຄວາມສະດວກຂອງ al-Qaida ຢູ່ໃນຈຳນວນບັນດາຜູ້ນຳທີ່ໄວ້ເນື້ອເຊື່ອໃຈພຽງ ບໍ່ເທົ່າໃດຄົນ ທີ່ໄດ້ຮັບການເຕືອນລ່ວງໜ້າກ່ຽວກັບການໂຈມຕີໃນວັນທີ 11 ເດືອນກັນ ຍາ ປີ 2001 ນັ້ນ ” ທຳນຽບຫ້າແຈ ກ່າວວ່າ ນອກນັ້ນທ້າວ Al-Fadhli ຍັງພົວພັນກັບການໂຈມຕີກໍ່ການ ຮ້າຍ ທີ່ເກີດຂື້ນໃນເດືອນຕຸລາ ປີ 2002 ຮວມທັງການໂຈມຕີທະຫານ Marines ສະຫະລັດ ຢູ່ເກາະ Faylaka ໃນ Kuwait ແລະກຳປັ່ນຝຣັ່ງ ຮ້ອຍເອກ David ກ່າວວ່າ “ການເສຍຊີວິດຂອງຜູ້ກ່ຽວ ຈະຫລຸດຜ່ອນ ແລະລົບກວນ ການປະຕິບັດງານຢູ່ນອກປະເທດຂອງກຸ່ມ al-Qaida ຕ້ານສະຫະລັດ ແລະບັນດາພັນທະມິດແລະພາຄີຂອງພວກເຮົາ ” ໃນປີ 2012 ກະຊວງຕ່າງປະເທດສະຫະລັດໄດ້ສະເໜີໃຫ້ເງິນລາງວັນ 7 ລ້ານໂດລາ ສຳລັບຜູ້ໃດກໍຕາມ ທີ່ມີຂໍ້ມູນ ນຳພາໄປສູ່ການສັງຫານ ແລະການຈັບກຸມ ທ້າວ Muhsin al-Fadhli ຊຶ່ງໃນເມື່ອກ່ອນ ມີຖານປະຕິບັດງານ ຢູ່ໃນອີ ຣ່ານ